Document ID: 32005R1794

UREDBA KOMISIJE (ES) št. 1794/2005
z dne 28. oktobra 2005
o določitvi menjalnih tečajev, ki se uporabljajo za nekatere neposredne pomoči in strukturne ali okoljske ukrepe v letu 2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za euro (1),
ob upoštevanju Uredbe Komisije (ES) št. 2808/98 z dne 22. decembra 1998 o določitvi podrobnih pravil za uporabo kmetijsko-monetarnega sistema za euro v kmetijstvu (2), in zlasti drugega stavka člena 4(3) Uredbe,
ob upoštevanju Uredbe Komisije (ES) št. 1973/2004 z dne 29. oktobra 2004 o določitvi podrobnih pravil za izvajanje Uredbe Sveta (ES) št. 1782/2003 v zvezi s shemami podpor, iz naslova IV in IVa navedene uredbe in glede uporabe zemljišč v prahi za proizvodnjo surovin (3), in zlasti drugega stavka člena 86(2) in drugega stavka člena 128 Uredbe,
ob upoštevanju Uredbe Komisije (ES) št. 1410/1999 z dne 29. junija 1999 o spremembah Uredbe (ES) št. 2808/98 o določitvi podrobnih pravil za uporabo kmetijsko-monetarnega sistema za euro v kmetijstvu in o spremembah opredelitve nekaterih operativnih dogodkov iz uredb (EGS) št. 3889/87, (EGS) št. 3886/92, (EGS) št. 1793/93, (EGS) št. 2700/93 in (ES) št. 293/98 (4), in zlasti člena 2 Uredbe,
ob upoštevanju naslednjega:
(1)
V skladu z drugo alineo člena 4(1) Uredbe (ES) št. 2808/98, kakor je bila spremenjena z Uredbo (ES) 2304/2003 (5), je operativni dogodek za menjalni tečaj za energetske rastline iz poglavja 5 naslova IV Uredbe (ES) št. 1782/2003 (6) 1. januar leta sprejema odločitve o odobritvi pomoči.
(2)
V skladu s členom 4(2) Uredbe (ES) št. 2808/98, je operativni dogodek za zneske strukturne ali okoljske narave 1. januar leta sprejema odločitve o odobritvi pomoči.
(3)
V skladu s prvim stavkom člena 4(3) Uredbe (ES) št. 2808/98 se uporabi menjalni tečaj, ki je enak povprečju menjalnih tečajev, izračunanem po načelu časovnega sorazmerja za mesec pred operativnim dogodkom.
(4)
V skladu s členom 86(1) Uredbe (ES) št. 1973/2004 je operativni dogodek za menjalni tečaj za znesek premij in plačil iz členov 113, 114 in 119 Uredbe (ES) št. 1782/2003 začetek koledarskega leta, za katerega sta bila odobrena premija ali plačilo. V skladu s prvim stavkom člena 86(2) Uredbe (ES) št. 1973/2004, se uporabi menjalni tečaj, ki je enak povprečju menjalnih tečajev, izračunanem po načelu časovnega sorazmerja v decembru pred operativnim dogodkom.
(5)
V skladu s členom 127(1) Uredbe (ES) št. 1973/2004 je datum vložitve zahtevka enak operativnemu dogodku za leto, v katerem se za živali dodeli posebna premija, premijo za krave dojilje, izvensezonsko premijo in sheme za ekstenzifikacijska plačila. V primeru klavne premije je leto dodelitve v skladu s členom 127(2) Uredbe enako letu zakola ali izvoza. V skladu s prvim stavkom člena 128 navedene uredbe, se pretvorba zneskov premije, ekstenzifikacijskega plačila in dodatnih plačil v nacionalno valuto opravi v skladu s povprečjem menjalnih tečajev, izračunanem po načelu časovne sorazmernosti, veljavnem v decembru pred letom dodelitve v skladu s členom 127 navedene uredbe.
(6)
V skladu s členom 4(1) Uredbe (ES) št. 2808/98, kakor je bila spremenjena z Uredbo (ES) št. 1250/2004 (7), je operativni dogodek za menjalni tečaj, ki se uporablja za pomoči na hektar, začetek tržnega leta, za katerega je bila odobrena pomoč. V skladu s členom 4 Uredbe Komisije (ES) št. 103/2004 z dne 21. januarja 2004 o podrobnih pravilih za izvedbo Uredbe Sveta (ES) št. 2200/96 glede režimov intervencij in umikov s trga v sektorju sadja in zelenjave (8) se tržno leto plačila na površino za lupinarje iz poglavja 4 naslova IV Uredbe (ES) št. 1782/2003 začne 1. januarja. V skladu s členom 1 Uredbe Sveta (ES) št. 1251/1999 z dne 17. maja 1999 o uvedbi sistema podpore za pridelovalce določenih poljščin (9), člena 2 Uredbe Sveta (ES) št. 1577/96 z dne 30. julija o uvedbi posebnega ukrepa v zvezi z nekaterimi zrnatimi stročnicami (10) in člena 100 Uredbe (ES) št. 1782/2003 se tržno leto plačil na površino poljščin iz Uredbe (ES) št. 1251/1999 za pomoč zrnatim stročnicam iz Uredbe (ES) št. 1577/96, premij za trdo pšenico posebne kakovosti in premij za stročnice iz poglavja 1 in 2, v tem vrstnem redu, naslova IV Uredbe (ES) št. 1782/2003, začne 1. julija. V skladu s prvim stavkom člena 4(3) Uredbe (ES) št. 2808/98 se za pomoč na hektar uporabi menjalni tečaj, ki je enak povprečju menjalnih tečajev, izračunanem po načelu časovnega sorazmerja za mesec pred operativnim dogodkom.
(7)
V skladu s tretjo alineo člena 4(1) Uredbe (ES) št. 2808/98, kakor je bila spremenjena z Uredbo (ES) 1250/2004, je operativni dogodek za menjalni tečaj za plačilo mlečne premije in dodatnih plačil iz poglavja 7 naslova IV Uredbe (ES) št. 1782/2003, 1. julij tistega leta, v katerem se odobri pomoč. V skladu s prvim stavkom člena 4(3) Uredbe (ES) št. 2808/98 je menjalni tečaj za mlečne premije in dodatna plačila iz poglavja 7 naslova IV Uredbe (ES) št. 1782/2003 povprečje menjalnih tečajev, obračunano po načelu časovnega sorazmerja, veljavnega v mesecu pred operativnim dogodkom.
(8)
Člen 1 Uredbe Komisije (EGS) št. 1793/93 z dne 30. junija 1993 o operativnem dogodku za kmetijske pretvorbene količnike, ki se uporabljajo v hmeljarstvu (11), določa, da se uporabi menjalni tečaj za pomoč za hmelj iz člena 12 Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj (12), ki je povprečje menjalnega tečaja, veljavnega v mesecu pred 1. julijem leta obiranja, obračunanega po načelu časovnega sorazmerja -
SPREJELA NASLEDNJO UREDBO:
Člen 1
V letu 2005 se uporabi menjalni tečaj iz Priloge I za:
(a)
pomoč za energetske rastline iz poglavja 5 naslova IV Uredbe (ES) št. 1782/2003;
(b)
zneske strukturne ali okoljske narave iz člena 4(2) Uredbe (ES) št. 2808/98;
(c)
premije in plačila na področju ovčjega mesa iz členov 113, 114 in 119 Uredbe (ES) št. 1782/2003;
(d)
premije in plačila na področju govejega mesa iz členov 123, 124, 125, 130, 132 in 133 Uredbe (ES) št. 1782/2003;
(e)
plačilo na površino za lupinarje iz poglavja 4 naslova IV Uredbe (ES) št. 1782/2003.
Člen 2
V letu 2005 se uporabi menjalni tečaj iz Priloge II za:
(a)
plačila na površino poljščin iz Uredbe (ES) št. 1251/1999;
(b)
pomoč za zrnate stročnice iz Uredbe (ES) št. 1577/1999;
(c)
premijo za trdo pšenico posebne kakovosti iz poglavja 1 naslova IV Uredbe (ES) št. 1782/2003;
(d)
premijo za stročnice iz poglavja 2 naslova IV Uredbe (ES) št. 1782/2003;
(e)
mlečno premijo in dodatno plačilo iz poglavja 7 naslova IV Uredbe (ES) št. 1782/2003;
(f)
pomoč za hmelj iz člena 12 Uredbe Sveta (EGS) št. 1696/71.
Člen 3
Ta uredba začne veljati na dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. oktobra 2005

Labels: 6